1. राम मंदिरासाठी देणगी अभियानातून 2100 कोटी जमा 

अयोध्येतील राम मंदिरासाठी देश विदेशातून देणगी गोळा करण्यात आली. राष्ट्रीय स्वयंसेवक संघ आणि संबंधित संघटनांच्या कार्यकर्त्यांनी घरोघरी फिरून मंदिरासाठी देणगी घेतली. या अभियानातून 2100 कोटी रुपये जमा झाले आहेत. 

1100 कोटी जमा होण्याची अपेक्षा होती. पण रामभक्तांची मंदिरासाठी भरभरून मदत केल्याचं दिसतं आहे. 'झी न्यूज'ने ही बातमी दिली आहे. 

उर्वरित पैशांमधून संपूर्ण अयोध्या शहराचा विकास करावा, असा सल्ला काही संतांनी दिला आहे. तर तपस्वी छावणीचे महंत परमहंस दास यांनी सीतामाईच्या नावानं अयोध्येत संस्कृत विद्यापीठ सुरू करावं, असं सुचवलं आहे. 

शहरात प्रत्येकाला मोफत दूध देता यावं, यासाठी गोशाळा स्थापन करावी, असंही परमहंस दास यांनी म्हटलं आहे. निर्मोही आखाड्याचे महंत धनेंद्र दास यांनी अयोध्येतल्या अन्य मंदिरांच्या जीर्णोद्धारासाठी अतिरिक्त निधी वापरला जावा, अशी सूचना केली आहे. 

2. दहशतवादाला पोसणं बंद करा, त्यानंतरच परिषदेला या- भारताने पाकला सुनावलं

दहशतवादाला पोसणं बंद करा, त्यानंतरच परिषदेला या असं भारताने संयुक्त राष्ट्रांच्या मानवी हक्क परिषदेत पाकिस्तानला सांगितलं. 

आर्थिक संकटाचा सामना करणाऱ्या पाकिस्तानचा संयुक्त राष्ट्राच्या फायनान्शियल अॅक्शन टास्क फोर्सने पुन्हा एकदा ग्रे यादीत समावेश केला आहे. 'लोकमत'ने ही बातमी दिली आहे. 

भारत आणि पाकिस्तान ध्वज

मानवी हक्क परिषदेच्या राईट टू रिप्लाय अंतर्गत भारतानं पाकिस्तानला सुनावलं. शेजारी देशांनी दहशतवादाला पोसणं आणि आपल्या देशातील अल्पसंख्याकांना छळणं बंद करावं, त्यानंतरच परिषदेला यावं अशी टीका भारताने केली आहे. 

पाकिस्तानकडून संयुक्त राष्ट्र संघाच्या व्यासपीठाचा वापर अप्रपाचारासाठी केला जातो असं भारताच्या स्थायी मिशनचे सचिव पवनकुमार बढे म्हणाले. 

3. समुद्री क्षेत्रात 6 लाख कोटी गुंतवणार-मोदी

पंतप्रधान नरेंद्र मोदी यांनी मंगळवारी बंदर क्षेत्रात 82 अब्ज डॉलर्सची गुंतवणूक आणण्यासाठी गुंतवणूकदारांना आकर्षित करण्याची योजना बनवली आहे.

 ते म्हणाले की, "2035 पर्यंत भारतातील सागरी क्षेत्रात 82 अब्ज डॉलर किंवा सहा लाख कोटी रुपयांची गुंतवणूक येणार आहे. सागरी नौकानयन क्षेत्रात स्वच्छ ऊर्जेचा वापर वाढविण्यात येणार आहे. जलवाहिन्यांचा विकास करण्यात येणार असून, समुद्रकिनाऱ्यावर सेवा सुरू केल्या जातील आणि किनाऱ्यावरील... \n\nवरील लेखासाठी मला एक चांगले शीर्षक द्या.
अयोध्या: राम मंदिर देणगी अभियानातून 2100 कोटी रुपये जमा #5 मोठ्या बातम्या